《雨中花（和）》
宋代·葛立方

寄径濉阳，陌上忽看，夭桃秾李争春。又见楚宫，行雨洗芳尘。红争霞光夕照，素华琼树朝新。为奇姿芳润，拟倩游丝，留住东君。

拾遣杜老，犹爱南塘，寄情萝薜山林。争似此、花如姝丽，獭髓轻匀。不数江陵玉杖，休夸花岛红云。少须澄霁一，一番清影，更待冰轮。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。